OʻZBEKISTON RESPUBLIKASI QIShLOQ VA SUV XOʻJALIGI VAZIRLIGI FAOLIYATINI TAKOMILLAShTIRISh TOʻGʻRISIDA
(resolution, 2018-12-10)

Qishloq xoʻjaligida bozor islohotlarini chuqurlashtirish, zamonaviy agrotexnologiyalarni hamda yer va suvdan foydalanishning yangi tizimlarini joriy etish, qishloq va suv xoʻjaligi viloyat va tuman boshqaruv organlarining rolini va masʼuliyatini oshirish, shuningdek Vazirlar Mahkamasining 2000-yil 15-noyabrdagi 443-son qarorini bajarish maqsadida Vazirlar Mahkamasi qaror qiladi: 4. Tugatilayotgan yoki boshqa idoralarga berilayotgan hamda Qishloq va suv xoʻjaligi vazirligi tarkibidan chiqarilayotgan tashkilotlar va korxonalar roʻyxatiga 9-ilovaga muvofiq rozilik berilsin. 5. Oʻzbekiston Qishloq xoʻjaligi ilmiy-ishlab chiqarish markazining: Oʻzbekiston Veterinariya sanitariyasi va akaralogiya ilmiy-tadqiqot institutini Markaz ixtiyoriga berish; ilmiy-tadqiqot muassasalarining hududiy boʻlinmalarini (filiallar, tajriba stansiyalari, tayanch punktlar, tajriba xoʻjaliklari va boshqalar) Markazning Qoraqalpogʻiston Respublikasi va viloyatlar boʻlimlari ixtiyoriga berish toʻgʻrisidagi taklifi qabul qilinsin. Belgilansinki, koʻrsatib oʻtilgan boʻlinmalar seleksiya, texnologiya va agrotexnika tadqiqotlarini oʻtkazish uchun tajriba maydoni boʻlib xizmat qiladi, yuridik jihatdan mustaqil hisoblanadi hamda ilmiy-metodik ishlar yuzasidan boʻlimlarga hisobot beradi. 7. Oʻzbekiston Respublikasi Qishloq va suv xoʻjaligi vazirligiga vazirning uch nafar oʻrinbosari, shu jumladan ikki nafar birinchi oʻrinbosari boʻlishiga ruxsat etilsin, ulardan biri Suv xoʻjaligi bosh boshqarmasining boshligʻi hisoblanadi. Belgilansinki, Oʻzbekiston Qishloq xoʻjaligi ilmiy-ishlab chiqarish markazining bosh direktori lavozimiga koʻra vazir oʻrinbosari hisoblanadi, Suv xoʻjaligi bosh boshqarmasi boshligʻining oʻrinbosari esa ijtimoiy va maishiy xizmat koʻrsatilishi darajasi boʻyicha vazir oʻrinbosariga tenglashtiriladi. Oʻzbekiston Respublikasi Qishloq va suv xoʻjaligi vazirligi hayʼatining tarkibi 15 kishidan iborat etib belgilansin. Oʻzbekiston Respublikasi Qishloq va suv xoʻjaligi vaziriga zarurat boʻlganda markaziy apparat tuzilmasiga xodimlarning shtatdagi soni va ish haqi fondi doirasida oʻzgartirishlar kiritish huquqi berilsin. Viloyatlar va tumanlar hokimlarining birinchi oʻrinbosarlari viloyatlar va tumanlar qishloq va suv xoʻjaligi boshqarmalari boshliqlari hisoblanishi maʼlumot uchun qabul qilinsin. 8. Oʻzbekiston Respublikasi Qishloq va suv xoʻjaligi vazirligi bir oy muddatda: Oʻzbekiston Respublikasi Adliya vazirligi hamda boshqa manfaatdor vazirliklar va idoralar bilan birgalikda Qishloq va suv xoʻjaligi vazirligi, Oʻzbekiston Qishloq xoʻjaligi ilmiy-ishlab chiqarish markazi, Oʻrmon xoʻjaligi bosh boshqarmasi va Suv xoʻjaligi departamenti toʻgʻrisidagi nizomlarni ishlab chiqsin va tasdiqlash uchun Vazirlar Mahkamasiga kiritsin; qishloq va suv xoʻjaligi viloyat va tuman boshqarmalari toʻgʻrisidagi namunaviy nizomlarni ishlab chiqsin va tasdiqlasin, ularni joylarga yetkazsin va Qoraqalpogʻiston Respublikasi Vazirlar Kengashi, viloyatlar hamda tumanlar hokimliklari bilan birgalikda ularning tuzilmalarini mazkur qarorga muvofiqlashtirishga doir tashkiliy chora-tadbirlarni amalga oshirsin. 9. Oʻzbekiston Respublikasi Vazirlar Mahkamasining 10-ilovaga muvofiq qarorlari oʻz kuchini yoʻqotgan deb hisoblansin. 10. Mazkur qarorning bajarilishini nazorat qilish Oʻzbekiston Respublikasi Prezidentining Davlat maslahatchisi I. H. Joʻrabekov va Oʻzbekiston Respublikasi Bosh vazirining oʻrinbosari T. Xoltoyev zimmasiga yuklansin. 1. Vazirlar Mahkamasining “Oʻzbekiston Respublikasi Qishloq va suv xoʻjaligi vazirligi faoliyatini tashkil etish masalalari toʻgʻrisida” 1996-yil 26-noyabrdagi 419-son qarori (Oʻzbekiston Respublikasi QT, 1996-y., 11-son, 33-modda) 2-bandining uchinchi xatboshi, 8 va 18-bandlari. 2. Vazirlar Mahkamasining “Oʻzbekiston Respublikasi Vazirlar Mahkamasi huzuridagi Oʻzbekiston qishloq xoʻjaligi ilmiy-ishlab chiqarish markazi faoliyatini tashkil etish masalalari” haqida 1997-yil 12-martdagi 136-son qarori 1-bandining ikkinchi va uchinchi xatboshilari. 3. Vazirlar Mahkamasining “Oʻzbekiston Respublikasi Vazirlar Mahkamasining “Oʻzbekiston Respublikasi Qishloq va suv xoʻjaligi vazirligi faoliyatini tashkil etish masalalari toʻgʻrisida” 1996-yil 26-noyabrdagi 419-son va “Oʻzbekiston Respublikasi Vazirlar Mahkamasi huzuridagi Oʻzbekiston qishloq xoʻjaligi ilmiy-ishlab chiqarish markazi faoliyatini tashkil etish masalalari” haqida 1997-yil 12-martdagi 136-son qarorlariga oʻzgartirishlar kiritish toʻgʻrisida” 1997-yil 4-noyabrdagi 502-son qarori. 4. Vazirlar Mahkamasining “Oʻzbekiston Respublikasi Qishloq va suv xoʻjaligi vazirligi hayʼati aʼzolarini tasdiqlash toʻgʻrisida” 1999-yil 4-maydagi 215-son qarori. 5. Vazirlar Mahkamasining “Oʻzbekiston Respublikasi Qishloq va suv xoʻjaligi vazirligi huzuridagi Oʻrmon xoʻjaligi bosh boshqarmasi faoliyatini tashkil etish masalalari toʻgʻrisida” 2000-yil 20-martdagi 98-son qarori (Oʻzbekiston Respublikasi QT, 2000-y., 3-son, 13-modda) 2-bandining ikkinchi xatboshi, shuningdek mazkur qarorga 3-ilova. 6. Vazirlar Mahkamasining “Oʻzbekiston Respublikasi Vazirlar Mahkamasining “Oʻzbekiston Respublikasi Qishloq va suv xoʻjaligi vazirligi huzuridagi Oʻrmon xoʻjaligi bosh boshqarmasi faoliyatini tashkil etish masalalari toʻgʻrisida” 2000-yil 20-martdagi 98-son qaroriga 1-ilovaga qoʻshimchalar kiritish haqida” 2000-yil 16-maydagi 191-son qarori.